CELEX: 32018D0193
Language: fi
Date: 2018-02-07 00:00:00
Title: Komission täytäntöönpanopäätös (EU) 2018/193, annettu 7 päivänä helmikuuta 2018, luvan antamisesta Brasiliassa ja Venäjän federaatiossa sijaitseville laboratorioille tehdä raivotautirokotteiden tehokkuutta koirissa, kissoissa ja freteissä mittaavia serologisia valvontatestejä (tiedoksiannettu numerolla C(2018) 593) (ETA:n kannalta merkityksellinen teksti. )

9.2.2018   
            
            
               FI
            
            
               Euroopan unionin virallinen lehti
            
            
               L 36/18
            
         KOMISSION TÄYTÄNTÖÖNPANOPÄÄTÖS (EU) 2018/193,
   annettu 7 päivänä helmikuuta 2018,
   luvan antamisesta Brasiliassa ja Venäjän federaatiossa sijaitseville laboratorioille tehdä raivotautirokotteiden tehokkuutta koirissa, kissoissa ja freteissä mittaavia serologisia valvontatestejä
   
      
         (tiedoksiannettu numerolla C(2018) 593)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY (1) ja erityisesti sen 3 artiklan 2 kohdan,
   sekä katsoo seuraavaa:
   
               (1)
            
            
               Neuvoston direktiivissä 92/65/ETY (2) säädetään raivotaudin osalta karanteenille vaihtoehtoisesta järjestelmästä, kun on kyse tiettyjen kotieläimenä pidettävien lihansyöjien tuomisesta jäsenvaltioihin. Kyseisen direktiivin 16 artiklan toisen kohdan mukaisesti kyseisessä järjestelmässä edellytetään kissoja, koiria ja frettejä tietyistä kolmansista maista tuotaessa, että kyseisten eläinten rokotuksen teho on tarkastettava vasta-ainetutkimuksella.
            
         
               (2)
            
            
               Tällaisia tarkastuksia vaaditaan myös Euroopan parlamentin ja neuvoston asetuksen (EU) N:o 576/2013 (3) 10 artiklan 1 kohdan c alakohdan mukaisesti, kun on kyse koirien, kissojen ja frettien muista kuin kaupallisista siirroista tietyistä kolmansista maista.
            
         
               (3)
            
            
               Päätöksessä 2000/258/EY nimetään Nancyssa, Ranskassa toimiva AFSSA (Agence française de sécurité sanitaire des aliments) erityislaitokseksi, joka vastaa raivotautirokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta. AFSSA on nyt yhdistetty Ranskassa osaksi ANSES-laitosta (Agence nationale de sécurité sanitaire de l'alimentation, de l'environnement et du travail).
            
         
               (4)
            
            
               Päätöksessä 2000/258/EY säädetään muun muassa, että ANSES arvioi ne kolmansien maiden laboratoriot, jotka ovat jättäneet hakemuksen raivotautirokotteiden tehokkuutta mittaavien serologisten valvontatestien tekemisestä.
            
         
               (5)
            
            
               Brasilian toimivaltainen viranomainen on jättänyt hakemuksen Belo Horizontessa toimivan TECSA LABORATÓRIOS LTDA -laboratorion hyväksymisestä, ja ANSES on laatinut ja toimittanut komissiolle tätä laboratoriota koskevan myönteisen arviointiraportin, joka on päivätty 23 päivänä lokakuuta 2017.
            
         
               (6)
            
            
               Päätöksen 2000/258/EY mukaisesti São Paulossa, Brasiliassa sijaitsevalle Instituto Pasteur -laboratoriolle 31 päivänä tammikuuta 2006 myönnetty hyväksyntä on peruutettu komission päätöksen 2010/436/EU (4) mukaisesti sen jälkeen, kun ANSES laati 30 päivänä syyskuuta 2011 päivätyn kielteisen arviointiraportin kyseisestä laboratoriosta ja toimitti sen komissiolle.
            
         
               (7)
            
            
               Brasilian toimivaltainen viranomainen on jättänyt hakemuksen São Paulossa toimivan Instituto Pasteur -laboratorion uudelleenhyväksymisestä, ja ANSES on laatinut ja toimittanut komissiolle tätä laboratoriota koskevan myönteisen arviointiraportin, joka on päivätty 23 päivänä lokakuuta 2017.
            
         
               (8)
            
            
               Venäjän federaation toimivaltainen viranomainen on jättänyt hakemuksen Moskovassa toimivan NoviStem LLC -laboratorion ja Volginskissa toimivan Institute of Veterinary Medicine Biotechnology LLC (IBVM) -laboratorion hyväksymisestä, ja ANSES on laatinut ja toimittanut komissiolle näitä laboratorioita koskevan myönteisen arviointiraportin, joka on päivätty 23 päivänä lokakuuta 2017.
            
         
               (9)
            
            
               Sen vuoksi Belo Horizontessa toimiva TECSA LABORATÓRIOS LTDA -laboratorio, São Paulossa toimiva Instituto Pasteur -laboratorio, Moskovassa toimiva NoviStem LLC -laboratorio ja Volginskissa toimiva Institute of Veterinary Medicine Biotechnology LLC (IBVM) -laboratorio olisi hyväksyttävä tekemään raivotautirokotteiden tehokkuutta koirissa, kissoissa ja freteissä mittaavia serologisia valvontatestejä.
            
         
               (10)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään päätöksen 2000/258/EY 3 artiklan 2 kohdan mukaisesti seuraavat laboratoriot tekemään raivotautirokotteiden tehokkuutta koirissa, kissoissa ja freteissä mittaavia serologisia valvontatestejä:
   
               a)
            
            
               
                           TECSA LABORATÓRIOS LTDA
                        
                     
                           Avenida do Contorno, 6226o
                           
                        
                     
                           Funcionários - CEP: 30110-042
                        
                     
                           Belo Horizonte/MG
                        
                     
                           Brazil
                        
                     
         
               b)
            
            
               
                           Instituto Pasteur
                        
                     
                           Avenida Paulista
                        
                     
                           393 Cerqueira César
                        
                     
                           São Paulo
                        
                     
                           Brazil
                        
                     
         
               c)
            
            
               
                           Institute of Veterinary Medicine Biotechnology LLC (IBVM)
                        
                     
                           27 Starovskogo ulitsa
                        
                     
                           Volginski urban locality
                        
                     
                           Petushinski region
                        
                     
                           Vladimir oblast
                        
                     
                           Russian Federation
                        
                     
         
               d)
            
            
               
                           NoviStem LLC
                        
                     
                           2-oy Roshchinski Proyezd
                        
                     
                           Block 8, Building 5, Office 2
                        
                     
                           Moscow
                        
                     
                           Russian Federation
                        
                     
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 7 päivänä helmikuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 79, 30.3.2000, s. 40.
   
      (2)  Neuvoston direktiivi 92/65/ETY, annettu 13 päivänä heinäkuuta 1992, eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset (EYVL L 268, 14.9.1992, s. 54).
   
      (3)  Euroopan parlamentin ja neuvoston asetus (EU) N:o 576/2013, annettu 12 päivänä kesäkuuta 2013, lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta (EUVL L 178, 28.6.2013, s. 1).
   
      (4)  Komission päätös 2010/436/EU, annettu 9 päivänä elokuuta 2010, neuvoston päätöksen 2000/258/EY täytäntöönpanosta siltä osin kuin on kyse pätevyystesteistä, joiden tarkoituksena on pitää voimassa laboratorioille myönnetty hyväksyntä tehdä raivotaudin vastaisten rokotteiden tehokkuutta mittaavia serologisia valvontatestejä (EUVL L 209, 10.8.2010, s. 19).